లక్ష్మణ్ బాగ్

లక్ష్మణ్ బాగ్ భారతదేశంలోని ఒడిశా రాష్ట్రానికి చెందిన రాజకీయ నాయకుడు. ఆయన 2024లో జరిగిన శాసనసభ ఎన్నికలలో కాంతబంజీ  నియోజకవర్గం నుండి తొలిసారి ఎమ్మెల్యేగా ఒడిశా 17వ శాసనసభకు ఎన్నికై ముఖ్యమంత్రి & బిజెడి అధ్యక్షుడు నవీన్ పట్నాయక్‌ను ఓడించాడు.
వృత్తి జీవితం 
లక్ష్మణ్‌ బాగ్ రోజువారీ కూలీగా పనిచేసేవాడు.  అతను ట్రక్కుల నుండి సరుకులను లోడింగ్ & అన్‌లోడ్ చేసే కూలీగా పని చేశాడు. ఆ తరువాత ఆయన తన స్వంత ట్రక్కులో పెట్టుబడి పెట్టాడు, రవాణా రంగంలోకి ప్రవేశించి ఆ తర్వాత తన వ్యాపారంపై దృష్టి సారించి అభివృద్ధి చెంది భారతీయ జనతా పార్టీ ద్వారా రాజకీయాల్లోకి అడుగుపెట్టాడు.

రాజకీయ నాయకుడు
లక్ష్మణ్‌ బాగ్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన శాసనసభ ఎన్నికలలో బీజేపీ టికెట్‌పై కాంతబంజీ నియోజకవర్గం నుంచి పోటీ చేసి 30,961 ఓట్లతో మూడో స్థానంలో నిలిచాడు. ఆయన 2019 ఎన్నికల్లో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి సంతోష్ సింగ్ సలూజాపై 128 ఓట్ల తేడాతో ఓడిపోయాడు. ఈ ఎన్నికలలో సంతోష్ సింగ్ సలూజాకు 64,246 ఓట్లు రాగా, లక్ష్మణ్ బాగ్‌కు 64,118 ఓట్లు వచ్చాయి. 

లక్ష్మణ్‌ బాగ్  2024లో జరిగిన శాసనసభ ఎన్నికలలో బీజేపీ అభ్యర్థిగా కాంతబంజీ నియోజకవర్గం నుంచి మూడోసారి పోటీ చేసి తన సమీప ప్రత్యర్థి బీజేడీ అభ్యర్థి ముఖ్యమంత్రి నవీన్ పట్నాయక్‌పై 16344 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాయ్డు. ఈ ఎన్నికలలో లక్ష్మణ్‌ బాగ్ కు 90,876 ఓట్లను సాధించగా, నవీన్ పట్నాయక్ 74,532 ఓట్లను సాధించాడు.

మూలాలు

వర్గం:ఒడిశా రాజకీయ నాయకులు
వర్గం:ఒడిశా వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:ఒడిశా శాసన సభ్యులు